Diari Oficial de la Generalitat Valenciana


Sumari del DOGV 3938, del 13-02-2001 (2001/1034)

RESOLUCIÓ d'1 de febrer de 2001, de la Direcció General de Funció Pública, per la qual s'adjudiquen destinacions als aspirants que han superat les proves selectives d'accés al grup A, sector administració especial per proveir llocs de treball de col·laborador científic adjunt de l'IVIA, Convocatòria 1/1999.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1034


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ d'1 de febrer de 2001, de la Direcció General de Funció Pública, per la qual s'adjudiquen destinacions als aspirants que han superat les proves selectives d'accés al grup A, sector administració especial per proveir llocs de treball de col·laborador científic adjunt de l'IVIA, Convocatòria 1/1999. [2001/X1034]
  
Per Resolució de 20 de novembre de 2000, de la Direcció General de Funció Pública (DOGV núm. 3.893, de 7 de desembre de 2000), es va publicar la relació d'aspirants que han superat les proves selectives d'accés al grup A, sector administració especial, per proveir llocs de treball de col·laborador científic adjunt de l'IVIA, Convocatòria 1/1999.
  
De conformitat amb el que estableix l'article 20.5 del text refós de la vigent Llei de la Funció Pública Valenciana, i en acte únic celebrat el dia 29 de gener de 2001 als locals de la Direcció General de Funció Pública, els citats aspirants van elegir el lloc de treball.
  
Per tant, en ús de les facultats que li confereix l'apartat 3 de l'article 18 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, aquesta Direcció General resol:
  
Primer
  
Adjudicar amb destinació definitiva al personal que ha superat les proves selectives d'accés al grup A, sector administració especial, per proveir llocs de treball de col·laborador científic adjunt de l'IVIA, Convocatòria 1/1999, els llocs de treball que s'especifiquen en l'annex I.
  
Segon
  
El personal funcionari interí d'urgència, que estiga ocupant llocs que s'adjudiquen en la present resolució, cessarà d'ofici el dia 28 de febrer de 2001.
  
Tercer
  
El personal adjudicatari de lloc de treball objecte de la present Resolució, haurà de presentar-se per a la presa de possessió el dia 1 de març de 2001, a les 9.30 hores, a la seu de la Direcció General de Funció Pública, carrer del Miquelet, 5 de València.
  
No obstant l'anterior, el personal adjudicatari podrà prendre possessió en el termini d'un mes, que acabarà el 31 de març de 2001, i els efectes de la presa de possessió seran del dia de la incorporació al lloc de treball adjudicat.
  
Contra la present resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques, en el termini d'un mes, comptat des de l'endemà de la seua publicació. El recurs contenciós administratiu podrà interposar-se en el termini de dos mesos comptats des de l'endemà al de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del jutjat contenciós administratiu corresponent, de conformitat amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Les persones interessades podran, no obstant això, interposar qualsevol altre recurs que estimen procedent per a la defensa dels seus interessos.
  
València, 1 de febrer de 2001.- El director general de Funció Pública: José Joaquín Segarra Castillo.